РЕПУБЛИКА СРБИЈА

 АУТОНОМНА ПОКРАЈИНА ВОЈВОДИНА

 **ГРАД ВРШАЦ**

На основу члана 7. став 1. Правилника о начину и поступку расподеле средстава за рад и суфинасирање програма/пројеката удружења грађана, организација и савеза из Буџета града Вршца („Службеном листу града Вршац“ бр. 4/14 и бр. 1/17), Градско веће града Вршца

р а с п и с у ј е

 ***ЈАВНИ КОНКУРС***

за суфинансирање програма/пројеката ***националних мањина у области културе, образовања и обавештавања*** на територији града Вршца у првој половини 2018. године у укупном износу од 750.000,00 динара

Град Вршац суфинансираће програме/пројекте националних мањина из области културе, образовања и обавештавања на територији Града Вршца у првој половини 2018. године који доприносе развоју и унапређењу националних мањина у области културе, образовања и обавештавања у Граду Вршцу, са следећим приоритетима:

 • Програми/пројекти који су усклађени са Стратегијом развоја Града Вршца,

 • Програми/пројекти којима ће се конкурисати код других извора финансирања, а у делу обавезног учешћа подносиоца захтева,

 • Програми/пројекти који едукацијом унапређују живот маргинализованих циљних група у Граду Вршцу,

 • Програми/пројекти који промовишу мултикултуралност и прекограничну сарадњу са суседним жупанијама у Румунији,

 • Програми/пројекти који представљају иновацију у локалном систему националних мањина ***у*** области културе, образовања и обавештавања.

 ***О п ш т и у с л о в и к о н к у р с а***

1. ***Право учешћа*** на конкурсу имају удружења грађана, организације и савези грађана, регистровани у складу са важећим законским прописима и уписани у надлежном регистру, са седиштем на територији града Вршца, односно имају седиште или огранак и делују на подручју града Вршца најмање 6 месеци пре објављивања конкурса.

2. Критеријуми за доделу средстава су:

Усклађеност пројекта/програма са свим захтевима конкурса и конкурсне документације

Да пројекат/програм задовољава општи интерес у области културе, образовања и обавештавања националне мањине у граду Вршцу;

Да је подносилац пројекта/програма наменски трошио буџетска средства добијена по претходном конкурсу и да је о томе поднео извештај на начин и у року утврђеном у члану 11. Правилника о начину и поступку расподеле средстава за рад и суфинасирање програма/пројеката удружења грађана, организација и савеза из буџета града Вршца, односно, у складу са одредбама уговора о раније додељеним средствима;

Учесник конкурса који први пут конкурише за доделу буџетслих срестава мора да приложи извештај о реализацији барем једног пројекта/програма из другог извора финансирања.

***Пријава на конкурс*** подноси се на обрасцу који је саставни део конкурсне документације и може се наћи на сајту града Вршац **www.vrsac.org.rs** или на писарници Градске управе у Вршцу, Трг победе 1.

Уз пријаву се подноси и следећа обавезна пратећа документација:

***Копија регистрације*** подносиоца/корисника средстава код надлежног органа са описом и шифром делатности за коју је подносилац/корисник регистрован (ОБАВЕЗНО је достављање *Обавештења о разврставању*);

**- *Основни подаци* o *подносиоцу/кориснику средстава;***

**- *Детаљан опис пројекта/програма и детаљна финансијска конструкција*** - опис, методе и начин реализације, план и врсте активности, корисници обухваћени пројектом и друго (приложити опис највише на 2 странице, уз детаљан опис могуће је приложити публикације, други штампани материјал, као и аудио, видео, дигитални и други материјал о пројекту или подносиоцу);

**- *Извештај о утрошку средстава добијених из Буџета на предходном конкурсу за расподелу буџетских средстава(копија уговора о додели средстава,копија апликације-обрасца реализованог пројекта ,копије рачуна и потврда о реализацији утрошених средстава) и извештај о реализацији барем једног пројекта за оне који први пут конкуришу за средства;***

***3.*** Пријаве на Јавни конкурс подносе се у року од 15 дана од дана објављивања Јавног конкурса а закључно са 02.03.2018.године у канцеларији писарнице Града Вршац или на адресу Град Вршац, Трг победе 1, 26300 Вршац, са назнаком:

***„За јавни конкурс за суфинансирање програма/пројеката националних мањина у области културе, образовања и обавештавања у општини Вршац у првој половини 2018. године.“***

Конкурсна документација се не враћа;

***4.*** Корисник буџетских средстава у једном конкурсном циклусу може конкурисати само из једне области;

***5.*** Пријаве које се доставе након рока наведеног у тачки 3 овог Конкурса и са непотпуном документацијом и пријаве послате факсом или електронском поштом, непотписане и неоверене пријаве, као и пријаве корисника који у предходној расподели није наменски утрошио средства или их није оправдао, одбацују се као неблаговремене, односно неподпуне;

***6.*** Поступак за доделу средстава води Комисија за спровођење конкурса за расподелу буџетских средстава за рад и суфинасирање удружењима грађана, која у року од 15 дана од дана закључења Јавног конкурса, доставља предлог Градоначелнику извештај о спроведеном конкурсу са предлогом за расподелу;

***7.*** Градоначелник доноси Решење о додели средстава опредељених Јавним конкурсом за у року од 8 дана од дана пријема документације од стране Комисије;

***8.*** Решење о додели средстава објављује се у средствима јавног информисања, на порталу града Вршца и у „*Службеном листу Града Вршац*“;

***9.*** На основу Решења о додели средстава, Градоначелник закључује уговор са корисником

средстава у коме ће се регулисати међусобна права и обавезе након чега ће се извршити уплата додељених средстава.

***10.*** Уколико се корисник средстава не одазове позиву за закључење уговора у року од осам дана од дана пријема позива, сматраће се да је одустало од додељених средстава.

***11.*** Комисија задржава право да од подносиоца пријаве, ако се укаже потреба, захтева додатну документацију и додатне информације или да изврши контролу на лицу места, односно захтева усмену презентацију пројекта од стране подносиоца.

Јавни конкурс је објављен дана 15.02.2018. године на порталу града Вршца.

 Градско веће

 Председник

 Драгана Митровић